Document ID: 32001R2150

Komission asetus (EY) N:o 2150/2001,
annettu 31 päivänä lokakuuta 2001,
nettomassan maininnan yksinkertaistamisesta annetun asetuksen (EY) N:o 1901/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1624/2000(2), ja erityisesti sen 23 artiklan 4 kohdan,
sekä katsoo seuraavaa:
(1) Tavaroiden määrä muodostaa kansainvälisessä kaupassa tarpeellisen, luotettavan ja vakaan tiedon ja vertailun osatekijän.
(2) Paljousyksikköjä käytetään kerättyjen tietojen luotettavuuden valvontaan ja indeksien laskemiseen.
(3) Komission asetuksen (EY) N:o 1901/2000(3) jäsenvaltioiden välisen tavarakaupan tilastoista annetun asetuksen (ETY) N:o 3330/91, mukaisesti kilogrammoina ilmaistu nettomassa on tärkein muuttuja paljousyksikköjen joukossa, ja se on periaatteessa mainittava jokaisen tavaralajin osalta, mutta tietyille tuotteille se ei kuitenkaan ole tarkoituksenmukaisin mitta; näissä tapauksissa on siten suotavaa olla vaatimatta ilmoitusvelvolliselta mainintaa nettomassasta.
(4) Asetuksessa (EY) N:o 1901/2000 on jo vahvistettu luettelo aineista, joista maksuvelvollisten on ilmoitettava nettomassa; tätä luetteloa on mukautettava yhdistetyn nimikkeistön vuosittaisesta ajan tasalle saattamisesta johtuvien muutosten huomioon ottamiseksi, ja luetteloon on lisättävä mahdollisuuksien mukaan muita tavaroita. Tämän vuoksi on syytä muuttaa kyseistä asetusta.
(5) Tässä asetuksessa säädetyt toimenpiteet ovat jäsenvaltioiden välisen tavarakaupan tilastointia käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1901/2000 liite II tämän asetuksen liitteessä olevalla tekstillä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 2001.

Labels: 8
3
19